El Pla General regularà els usos de les plantes baixes en els carrers comercials - Ajuntament de Mataró\nEl Pla General regularà els usos de les plantes baixes en els carrers comercials\nLa sessió ordinària del Ple municipal del dijous 8 de novembre va aprovar provisionalment amb els vots favorables de tots els grups municipals menys els del Partit Popular de Catalunya, la modificació puntual del Pla General d'Ordenació Municipal relativa als usos de les plantes baixes en carrers comercials. Les noves mesures volen garantir la continuïtat del front comercial del municipi que en els darrers anys s'ha vist modificat per la conversió de plantes baixes en habitatges i per la implantació d'activitats bàsicament relacionades amb el sector serveis (bancs, caixes, agències immobiliàries, entitats asseguradores, etc.) en determinats carrers on predomina l'activitat comercial.\nEl Programa d'Orientació per als Equipaments Comercials (POEC), aprovat l'any 2004, ja recollia la necessitat de regular aquest sector. Per determinar quins són els carrers comercials, l'Ajuntament, a través de l'Institut Municipal de Promoció Econòmica (IMPEM), ha recollit i ampliat la proposta presentada per la Unió de Botiguers (març 2006) i la resta d'entitats comercials amb aquells carrers amb important activitat comercial en l'actualitat i d'altres que en un futur, a curt termini, han d'esdevenir nous focus comercials. Durant el període d'informació pública obert després de l'aprovació inicial del 3 de maig de 2007 s'han recollit cinc escrits d'al·legacions de comerciants i veïns respecte diferents aspectes del document. Aquests escrits s'han estudiat, valorat i en alguns casos s'han inclòs en la nova regulació.\nEls vials s'han dividit en dos nivells per aplicar una restricció diferenciada:\nNivell 1 o restricció total: En aquests carrers no s'admetrà la implantació de determinats usos d'oficines i serveis com bancs, caixes d'estalvis, corresponsals de banca, entitats o serveis financers en general, agències immobiliàries, oficines de venda de promotors immobiliaris, administradors de finques, gestories, empreses de treball temporal o empreses d'assegurances. Tampoc es podran implantar activitats que comportin algun tipus de limitació a l'accés universal i generalitzat dels ciutadans com venda de productes sexuals, prestació de serveis prohibits als menors d'edat i establiments d'obertura exclusiva en horari nocturn. Aquest tipus de negocis es podran implantar a les plantes pis dels edificis.\nEn aquest nivell s'inclouen 28 carrers o trams de carrer de l'eix comercial de la zona Centre i 13 carrers o trams de carrer d'altres eixos comercials de la ciutat.\nNivell 2 o restricció parcial: En aquests casos la implantació d'activitats del sector serveis es condicionarà a una distància entre els establiments superior a 100 m. Aquesta distància es mesurarà des del punt mig de la façana principal de cada local objecte d'influència, considerant com a façana principal, la d'accés pels usuaris i/o clients.\nEn aquests vials o trams de carrer tampoc s'admetrà la transformació de baixos en habitatges amb l'excepció del supòsit d'habitatges unifamiliars o bifamiliars en els que la transformació sigui destinada a l'ampliació de l'habitatge preexistent de qualsevol dels titulars.\nEn aquest nivell s'inclouen 4 carrers de l'eix comercial de la zona Centre i 18 carrers o trams de carrer d'altres eixos comercials de la ciutat.\nL'Ajuntament té previst tramitar, en el termini d'un any des de la data d'aprovació definitiva de la modificació de la normativa de regulació d'usos en planta baixa de determinats carrers, una Ordenança Municipal Reguladora dels usos de les plantes baixes de tota la ciutat, d'acord amb el que estableix l'apartat 5, de l'article 3, de les Normes Urbanístiques del Pla General.


Mostrant articles per etiqueta: arrels - Nou Horta\nDimarts, 12 Febrer 2019 12:06\nDijous, 17 Gener 2019 10:56\nLa segona edició del festival Arrels unirà Nàpols, Tetuán i València a Torrent\nLa regidora de Cultura, Susi Ferrer, ha explicat que “després de la bona experiència de l'any passat, hem organitzat la segona edició d’Arrels, un festival que aposta una vegada més per Torrent, aportant un plus de qualitat a la nostra ciutat i que esperem que es consolide amb el pas dels anys com un referent cultural a nivell nacional”.\nDilluns, 12 Febrer 2018 14:48\nEl festival Arrels conclou unint música i poesia valencianes amb Capella de Ministrers a Torrent\nL'Auditori de Torrent va acollir el passat divendres la cloenda del festival intercultural Arrels amb una proposta que va combinar música i poesia. En l'última sessió, Capella de Ministrers, sota la direcció de Carles Magraner, va posar música, als versos de cinc poetes valencians.\nAl llarg de la setmana s'han celebrat concerts de música antiga i tradicional de diferents estils i èpoques.\nDivendres, 09 Febrer 2018 14:59\nEl festival Arrels conclou divendres a l’Auditori amb una proposta interpretativa que unix poesia i música tradicional valenciana. En la sessió de cloenda, a les 20.30 hores, Capella de Ministrers combinarà textos dels poetes valencians Vicent Andrés Estellés, Marc Granell, Jaume Pérez Muntaner, Begonya Pozo i Isabel Robles amb formes de música històrica i tradicional com el cant d’estil, les peteneres, els cants de batre o les cançons de bressol.\nEs tracta en alguns casos, en paraules de Carles Magraner, director de Capella de Ministrers, de “textos únics i exclusius, escrits per a aquest concert”. El musicòleg es mostra “molt satisfet d’aquesta col·laboració amb grans noms de la poesia valenciana”.\nLa diversitat i el mestissatge de la proposta faran valdre el patrimoni musical valencià ja que la proposta ha sigut fruit d’una tasca d’investigació musicològica que ha permés establir els vincles entre la tradició oral i les formes arcaiques de composició.\nEn la presentació de dilluns, el musicòleg Josep Vicent Frechina va oferir la conferència “Les arrels de la tradició” sobre els gèneres musicals tradicionals valencians. L’acte el presentaren la regidora de Cultura, Susi Ferrer, i el director de Capella de Ministrers, Carles Magraner, que van donar pas a Frechina.\nEl dimarts, el festival es traslladà a l’Antic Mercat. Elia Casanova (veu), Carles Magraner (viola d’arc), Lixsania Fernández (viola d’arc) i Sara Águeda (arpa) interpretaren Dolça memòria, un homenatge als compositors i intèrprets del segle XVI, una de les èpoques, entre el renaixement i el barroc, més prolífiques de la història de la música.\nEncara a l’Antic Mercat, el dimecres el cantaor i referent del cant d’estil Josep Aparicio, Apa, acompanyat per Eduard Navarro i Robert Cases a les cordes del llaüt i la guitarra, va fer un repàs a la música tradicional valenciana seguint la línia dels grans referents d’esta modalitat.\nDimarts, 06 Febrer 2018 09:27\nEl Museu Comarcal de l'Horta Sud ha acollit la presentació del festival “Arrels” amb la conferència “Els arrels de la tradició” a càrrec del musicòleg Josep Vicent Frechina que, al seu torn, és el director del Cicle anual de Música en el Museu que enguany celebra el seu 15 aniversari. L'objectiu del festival, organitzat per l’Ajuntament de Torrent, és difondre la música antiga i tradicional. Sota la direcció de Carles Magraner, director de Capella de Ministrers, el festival aspira a convertir-se en un referent comarcal.\nAl costat de la conferència inaugural, els amants de la música poden gaudir en l'antic Mercat de Torrent del concert “Dolça memòria” a càrrec d'Elisa Casanova, on s'interpreten estils del Renaixement i el Barroc. El dia 7 de febrer, també en el Mercat, actuaran Josep Aparicio “Apa”, Eduard Navarro i Robert Casas. El dia 8, Mediterrània Consort acostarà als assistents la música medieval i andalusa.\nDimecres, 24 Gener 2018 14:27\nTorrent acull la primera edició del Festival Intercultural “Arrels”\nDel 5 al 9 de febrer, en el marc de la setmana cultural “El Febrer més llarg”, la ciutat de Torrent celebra l'I Festival Intercultural de música, patrimoni i tradició “Arrels”.\nAquest festival naix des de la Fundació Cultural CdM (Capella de Ministrers), qui ha organitzat aquesta trobada musical en col·laboració amb l'Ajuntament de Torrent. La Capella de Ministrers és una entitat musical destacada a nivell nacional i internacional en la Música Clàssica, que compleix 30 anys de trajectòria en el panorama musical. Sota la direcció de Carles Magraner, l'agrupació ha aconseguit recentment diverses distincions musicals com el primer lloc en els Premis Internacionals de Música Clàssica de 2018 pel seu treball “Quattrocento” o la distinció Mediterranew Musix, rebuda en la Fira Internacional del Turisme de Madrid. L'edil de Modernització, Andrés Campos, ha destacat en roda de premsa que “és un plaure per a Torrent ser triat seu del festival per la nostra riquesa musical i per la visió de la nostra cultura i tradició que Carles Magraner aportarà en aquesta gran iniciativa a la ciutat”.\nEl Festival Intercultural “Arrels” ha sigut presentat aquest matí pel director de Capella de Ministrers, Carles Magraner, en la tradicional trobada de l'alcalde amb els mitjans de comunicació. Durant la presentació, Magraner ha destacat que “la Comunitat Valenciana necessitava un festival com “Arrels” i la nostra intenció és la seua consolidació i permanència. La novetat radica en l'experimentació: conjugar culte (música escrita) i tradició (música oral) sobre la base de tres elements: música, patrimoni i tradició”.\nL'activitat programada començarà el dia 5 de febrer amb la presentació i conferència “Els arrels de la tradició” en el Museu Comarcal Horta Sud. L'endemà, el Antic Mercat acollirà el concert “Dolça Memòria”, on s'interpretaran obres d'estils nascuts entre el Renaixement i el Barroc.\nEn aquesta mateixa cèntrica localització de la ciutat, se celebraran els concerts del dia 7 i 8 de gener. El dia 7, la protagonista serà la música tradicional de la nostra terra en el concert “Per valencianes”. El dia 8, amb l'actuació que porta per nom “Diàleg entre cultures”, els músics acostaran als assistents la música medieval i andalusa.\nEl Festival es clausurarà el divendres dia 9, amb l'actuació de la Capella de Ministrers en el Auditori de Torrent. La fundació organitzadora de l'acte tancarà aquest cicle musical amb el concert el nom del qual homenatja al festival: “Arrels”; actuaran amb Elia Casanova i Josep Aparicio.\nTots els concerts del Antic Mercat són gratuïts, mentre que les entrades per al del Auditori del dia 9 tenen uns preus assequibles.


Cap de setmana de correfoc i castells\nEls Bordegassos van fer el seu primer 4 de 8 de la temporada, que no van poder descarregar\nEl cap de setmana previ a la Diada de la Mare de Déu de les Neus ha omplert Vilanova de festa\nDivendres el Correfoc donava el tret de sortida a la Festa Major de Vilanova i la Geltrú, tot i que durant tota la setmana ja es van fer diverses activitats molt participatives. Un correfoc que, juntament amb el seu emblemàtic sostre de foc a la plaça de la Vila, celebrava 20 anys. El seguici va comptar, a més del Ball de Diables de Vilanova i la Geltrú, amb la participació del Ball de Diables de Tarragona, el Ball de Diables de Valls, i les altres colles de foc de Vilanova: el Ball de Diables de la Collada-els Sis Camins, les Diablesses de la Geltrú, la Colla de Diables Tronats de Mar i el Ball d'Enveja. També hi havia el Drac de Vilanova i la Geltrú, el Drac de La Geltrú i la Víbria Llacunalba dels Dracs de Canyelles.\nDissabte la jornada va estar marcada per l'exhibició castellera de Festa Major, amb els Castellers de Vilafranca, la Colla Jove dels Xiquets de Tarragona i els Bordegassos de Vilanova. La colla local va descarregar el cinc de set, el set de set i dos pilars de cinc simultanis, tot i que no va poder descarregar el 4 de vuit, el primer de la temporada.\nPer la seva banda, Jove de Tarragona i Castellers de Vilafranca van protagonitzar un frec a frec, portant a plaça els mateixos castells, tots descarregats amb maduresa i confiança. Per als tarragonins va ser la diada del seu primer castell de gamma extra de la temporada, amb el 9 de 8 amb tres enxanetes, que ja havien assolit l'any passat. També van descarregar el 3 de 9 amb folre i el 4 de 9 amb folre. Per acabar d'arrodonir la diada, els de la camisa lila van descarregar el pilar de 7 amb folre.\nPel que fa als Castellers de Vilafranca, van fer la mateixa actuació que la Jove de Tarragona, però amb la diferència que el 9 de 8 dels verds es va fer amb una sola enxaneta.\nDiumenge es va fer la baixada de gegants des de l'església dels Josepets, a més de l'activitat esperada per molts pares i mares de nens petits: "Dóna el teu xumet a la Mulassa". L'Agrupació de Balls Populars va organitzar una exhibició de balls populars de l'època de 1714, la Cercavila del Tricentenari.\nPodeu veure diversos àlbums de fotografies de la Festa Major en aquesta col·lecció.


LA MÀQUINA INFERNAL. PLA VILLAR, JOAN. 9788476600672 Librería COMPAS Universidad\nFINALISTA PREMI BANCAIXA DE NARRATIVA JUVENIL\tEduard és víctima d'un atemptat terrorista durant el viatge de fi de curs. Després de reeixir de les greus conseqüències que ha patit, es proposa refer la seua vida, abandonant els estudis, i viure intensament. Però un vell pescador li confiarà dos secrets ben guardats. Aquestes revelacions i l'amor indestructible de Meritxell el ...\nPREMI DE NARRATIVA INFANTIL VICENT SILVESTRE 2000\tJordiet és un autobús imaginatiu i amb molt de sentit de l'humor. Igual s'enamora d'una xiqueta que del cant d'un ocell, i això fa tornar boig el pobre conductor. Quan l'empresa decideix retirar-lo, els alumnes de l'escola faran el possible per a impedir-ho. ...\nVista previa: LA MÀQUINA INFERNAL


Òscar Mercader, de l’Ass. Garraf Coopera: “Necessitem el major nombre de participants que reivindiquin polítiques per defensar el medi natural”. – XCN\nÒscar Mercader, de l’Ass. Garraf Coopera: “Necessitem el major nombre de participants que reivindiquin polítiques per defensar el medi natural”.\nL’entitat treballa per conservar la zona de l’Ortoll. D’unes 100 ha, és de les poques que queden sense urbanitzar a prop de la ciutat, tot i ser terreny encara urbanitzable.\nImplicació ciutadana, Membres, Voluntariat Ambiental\nAl sud-est de Vilanova i la Geltrú es troba l’Ortoll, una àrea verda on actua l’associació Garraf Coopera. Va néixer com a entitat de cooperació internacional i, des del 2011, també es dedica a la protecció i defensa del medi natural. Treballen amb la gent del territori per la conservació de l’Ortoll, i ho fan gràcies a la custòdia i el voluntariat ambiental, i, en particular, recuperant els camins ramaders de la comarca.\nCada dilluns al matí i cada 3r diumenge de mes els grups de voluntaris i voluntàries es troben al camp. Hem parlat amb l’Òscar Mercader, un dels seus membres més actius, implicat des del 2012 en la millora del medi ambient a Vilanova i la Geltrú.\nQuina relació té Garraf Coopera amb la Plataforma Defensem l’Ortoll?\nLa Plataforma Defensem l’Ortoll neix arran de les mobilitzacions del 15M a Vilanova i la Geltrú. Es va fer una acampada a la plaça de la vila on la gent reivindicava un canvi. Un dels àmbits era medi ambient.\nLa gent estava preocupada per la urbanització de l’espai de l’Ortoll de Vilanova. La Platja Llarga també es va voler urbanitzar, i fruit d’una plataforma i la lluita veïnal es va poder salvar. Fruit d’aquesta feina de defensa del territori, durant el març de 2011, es va crear la Plataforma en Defensa de l’Ortoll, perquè la gent de Vilanova tingués un espai per reivindicar i defensar els espais verds enfront de la urbanització.\nAlgunes persones de Garraf Coopera (G.C.), que llavors es dedicava a la cooperació internacional, també participaven a la Plataforma, i alguns tràmits es feien en nom de G.C. ja que era una entitat formal. Finalment, la Plataforma va acabar integrant-se dins de G.C.\nA què es dedica l’entitat?\nA través de la cooperació internacional i la conservació del medi ambient local treballem per unes relacions més igualitàries, aconseguir un canvi de paradigma de societat per sensibilitzar sobre el canvi respecte la natura i el medi ambient a la comarca.\nEn concret conservem la zona de l’Ortoll. D’unes 100 ha, és de les poques que queden sense urbanitzar a prop de la ciutat, tot i ser terreny encara urbanitzable. Un espai d’1ha d’aquesta zona és la que tenim en custòdia, ja que és propietat de l’Ajuntament i ens ho cedeix per mantenir i millorar la biodiversitat amb l’acció voluntària de moltes persones.\nUna de les tasques que fem es buscar documentació històrica sobre els camins ramaders, fem tasques d’investigació.\nQuin és el paper del voluntariat?\nOrganitzem diverses accions de voluntariat durant l’any, tot i que a l’entitat tots els membres som voluntaris. Treballem de forma assembleària, ens reunim en diferents grups de treball i entre tots es proposen accions, el màxim de realistes possibles i que es puguin dur a terme entre les persones que formem part de l’entitat.\nQuines accions dueu a terme?\nSobretot treballem amb alumnes d’institut, a través del servei comunitari, fan de voluntaris amb una entitat del territori. L’any passat van passar 100 alumnes de diferents instituts de la comarca, se’ls hi ensenya a conservar espais, tot relacionat amb la custòdia que fem al Turó del Sèu.\nTambé fem campanyes de sensibilització, jornades contra el canvi climàtic, caminades explicatives, replantacions… A la zona de l’Ortoll hem fet un itinerari senyalitzat ‘Ronda d’Adarró’ on es pot fer un passeig caminant o en bicicleta de 5 km. Col·laborem amb activitats esportives ecològiques: l’Eco-cursa (d’orientació) familiar, on la gent coneix el territori i alhora recullen residus per millorar l’estat dels espais naturals.\nEstem recuperant el camí ramader de la Marina, col·laborem amb els voluntaris de la Diputació de Barcelona i amb la Fundació Miranda. Recuperem aquest antic camí ramader i fer una via verda que connecti el Penedès amb la Cerdanya.\nPer què és important la participació de persones voluntàries a l’entitat?\nPerquè necessitem que el major nombre de participants facin d’altaveu i reivindiquin polítiques per defensar el medi natural.\nNosaltres demanem moltes coses a l’Ajuntament: per exemple, el model de ciutat que volem, el model de societat i la forma que tenim de treballar és empoderar les persones que participen amb l’entitat per defensar certs espais com l’Ortoll.\nPodem demanar que no sigui urbanitzable, però si la gent no hi va, no hi participa i no el coneix, no ho defensarà en el moment en que es vulgui urbanitzar. Ha de ser la mateixa ciutadania qui reivindiqui que aquella zona no es vol urbanitzar.\nLa força que té el voluntariat ha de ser poder canviar les coses desde dins i reclamar a les institucions certs passos per la protecció dels espais verds, que d’altra forma es perdran i quedarà un model de ciutat que no és el que volem.\nVolem un turisme, per exemple, que sigui de qualitat, respectuós amb el medi ambient, que es facin activitats al territori, però tenint en compte que no volem que es perdin els pulmons verds de la ciutat, com el que representen les 100ha de l’Ortoll.\nTambé volem que es creïn zones verdes i itineraris respectuosos amb el medi i que fomentin un canvi de mobilitat més sostenible. Integrant el coneixement sobre flora, fauna i donant a conèixer la història dels camins ramaders, en contraposició al model actual de turisme massiu de sol i platja.\nQuè s’ha aconseguit amb l’actuació voluntària?\nPrincipal s’ha aconseguit la visibilització, d’una zona anteriorment degradada i la recuperació d’una zona natural (on estem fent plantacions).\nGràcies a la feina del voluntariat hem recuperat antics camins que estaven en desús, i avui dia la gent de Vilanova s’ha fet seu l’espai. La gent va a passejar, a fer esport, a la platja, i en certa manera veus un canvi de visió d’una zona que abans era degradada i s’ha recuperat per la ciutadania. També hem fet d’altaveu d’una zona que abans no coneixia ben bé ningú, ja que era molt degradada, estava bruta i intentem que això es reverteixi.\nEns agradaria que finalment fos una zona que comptés amb algun tipus de protecció.\nAmb quines dificultats us heu trobat?\nPrincipalment els recursos econòmics. Per resoldre això,\nel 2018 Vilanova va aprovar dedicar el 0,5% IBI a conservació del medi ambient (uns 170.000€/any del pressupost anual per dedicar a accions concretes per la millora del medi ambient).\nTot i que es va aprovar al ple de l’Ajuntament per unanimitat, a hores d’ara encara no s’ha dut a terme aquest partida pressupostària, que ens ajudaria a replicar activitats de custòdia que estem fent ara. No ho demanem per créixer més, ja tenim la custòdia consolidada i podem continuar, però podríem ampliar les accions si tinguéssim més finançament.\nFem demandes als ajuntaments, però van tard i és difícil moure totes les propostes que fem, per traves legals o administratives, costa molt que actuïn quan és necessari.\nQuines xarxes teixiu amb altres entitats de la zona?\nFormem part d’una coordinadora d’entitats preocupades pel medi ambient a la zona del Garraf i Vilanova, creada al juny 2019. Hi participen entitats com l’Associació de Protecció del Medi Ambient (APMA), ARBA litoral, la Foixarda, la Plataforma de camins escolars, Alytes (es dediquen a observacions d’aus, creació d’una bassa),\nla Xarxa per la Sobirania energètica, Biodiversitat Sitges, ECOL3vng, Col.lectiu veïns contra la contaminació – CVC, SOS Penedès, Grup Local de VNG de Som Energia, la Vinagreta.\nCol·laborem alhora amb un munt d’entitats i persones de la Comarca que ens recolzen i recolzem fent xarxa. Estem també en contacte amb entitats que fan esports de muntanya de forma respectuosa amb el medi ambient, entitats de pedra seca, naturalistes, sobre ornitologia…\nA nivell de Catalunya, formem part de la Xarxa per a la Conservació de la Natura (XCN).\nEn definitiva, què voleu aconseguir amb l’entitat?\nEns agradaria que l’espai de l’Ortoll fos un espai protegit. Nosaltres no volem fer custòdia, el que voldríem és que les administracions siguin capaces de poder gestionar un espai natural i que busquin la fórmula adequada per la seva protecció, ja sigui espai natural, parc natural, corredor ecològic… Alguna fórmula amb la qual es fessin les tasques de vigilància, custòdia i millora de l’espai que potser no ens pertoquen.\nCom puc participar com a persona voluntària?\nVine un 3r diumenge de mes, els dilluns al matí, o envia un correu electrònic a garrafcoopera@gmail.com, especificant una mica de descripció, interessos i disponibilitat, i trobarem un espai de trobada per explicar-te millor què fem i com pots participar.\nEstà obert a tothom! L’únic requisit és ser major de 16 anys.\nLes àrees d’actuació o grups de treball són els següents:\nTreball de camp a l’Ortoll: recuperació de camins, replantacions,…\nFitxes de toponímia del Penedès\nUn dels projectes actuals és la digitalització i transcripció de les més de 20.000 fitxes del historiador Vicenç Carbonell, i també col·laborem amb el Institut d’Estudis Penedencs, hem creat un software per facilitar la seva consulta. Estem buscant voluntaris!\nUn cop et posis en contacte per participar en el projecte de les fitxes, farem una primera trobada, on ens coneixem amb els nous voluntaris i tenim un primer contacte, després les tasques són a distància.\nRecordes algun moment especial o curiós viscut a l’entitat?\nEls començaments de la Plataforma van ser divertits. A les primeres assemblees hi participaven desenes de persones de totes edats i perfils. Tothom hi deia la seva i volia participar.\nPerò a mida que van anar passant els mesos, moltes de les trobades i reunions van passar a ser minoritàries. Fins i tot s’han fet reunions i trobades amb un únic participant i d’altres on amb una mica de sort, ens trobàvem amb algun altre company/a que es deixava caure per les reunions i continuar així amb els treballs i projectes de medi ambient projectats.\nTambé sovint les trobades es convertien en improbables ja que en aquella època ens comunicàvem per correu electrònic o trucades de veu.\nL’Ajuntament de Cubelles i ARBA signen un acord de custòdia per les Bassetes\nSortida Custòdia Municipal al Garraf\nCristina Sánchez, de SEO BirdLife: “Catalunya, que als anys ’90 va ser capdavantera en polítiques de biodiversitat, ha quedat endarrerida en conservació de la natura”.\nL’Ajuntament de Maçanet de la Selva, en col·laboració amb la Fundació Emys, destinarà un 0.5 % de l’IBI a medi natural


Comprar domini .HU.NET a Catalunya | Dominis lliures\nCercar dominis .hu.net\nDisponibilitat i preu de dominis .hu.net\nMitjançant aquesta utilitat podràs comparar el preu dels dominis d'internet .hu.net i comprovar si nom de domini web que necessites es trova lliure o ja ha estat registrat prèviament per una altra persona, entitat o empresa. Si desafortunadament el domini ja ha estat registrat podràs realitzar un whois per conèixer les seves dades de registre, o també el podràs visitar directament per comprovar si està en línia.\n2.- En principi, si es tracta d'un lloc web d'empresa, hauries de comprovar si el nom de la marca està lliure. Per exemple, si vens rentadores MarcaX, sempre serà millor comprar el domini MarcaX.hu.net en lloc rentadoresbones.hu.net. Si no és possible, hauries de buscar un nom de domini que tingui implícita la paraula que millor representi l'activitat del teu lloc. En aquest cas, podríem triar rentadoresMarcaX.hu.net\n3.- És essencial que el nom de domini sigui fàcil de recordar. Per això, procura utilitzar un nom de domini curt, amb paraules bensonants i que contingui alguna keyword (paraula clau) rellevant. Però evita sempre donar-li caràcter d'eslògan, ja que els dominis tipus lamillorwebderentadores.hu.net, encara que sembli el contrari, avui ofereixen poca credibilitat i transparència de cara a l'usuari. Evita també l'ús del guió (-), pot donar lloc a confusió a l'hora de transmetre'l verbalment.


L´alcalde Trias destaca la capacitat imaginativa i la creativitat de les galeries d´art en la lluita per sortir de la crisi : Servei de Premsa\nL´alcalde Trias destaca la capacitat imaginativa i la creativitat de les galeries d´art en la lluita per sortir de la crisi\nL´alcalde de Barcelona, Xavier Trias, ha assistit aquesta nit al MACBA a l´acte de lliurament dels Premis GAC – VI Nit del Galerisme, organitzat pel Gremi de Galeries d´Art de Catalunya, l´Associació Art Catalunya, l´Associació Art Barcelona i l´Associació de Galeristes Independents d´Art de Catalunya. Aquests guardons tenen com a objectiu potenciar el paper difusor i emprenedor de les galeries d´art de Catalunya i posicionar-les com un element fonamental del mercat artístic i de la promoció d´artistes, tant emergents com ja consolidats, a nivell nacional i internacional. Els guardons reconeixen la tasca de galeries, col·leccionistes, comissaris, crítics d´art i mitjans de comunicació que més han contribuït en favor de la projecció de l´art i del galerisme com a sector de referència. A l´acte hi eren presents el conseller de Cultura de la Generalitat de Catalunya, Ferran Mascarell; el tinent d´alcalde Jaume Ciurana; el president, Xavier Antich, i membres del Jurat dels Premis GAC 2013; guardonats i guardonades\nAquest any la Galeria Carles Taché ha rebut el premi a la seva trajectòria, un guardó que ha estat lliurat per l´alcalde Trias. A més, enguany els Premis GAC reten homenatge a la trajectòria artística d´Antoni Muntadas (Barcelona, 1942), destacat pioner del media art a nivell mundial i artista multidisciplinar per excel·lència, en reconeixement a la seva aportació al món de l´art i la seva relació amb les galeries d´art catalanes.\nL´alcalde ha felicitat tots els guardonats amb els diversos premis i ha destacat el lliurament que ell mateix ha fet a Carles Taché, Premi a la galeria per la seva trajectòria, una trajectòria de 25 anys com a galerista, marcada per una excel·lent combinació entre el suport a artistes consolidats i l´aposta pels nous talents.\nFinalment, Xavier Trias ha destacat la capacitat imaginativa i la creativitat de les galeries d´art en la lluita per sortir de la crisi. L´alcalde ha sentenciat: “Això no s´improvisa, això significa dedicar-hi 15, 20 o 30 anys.” I ha insistit que a la ciutat de Barcelona “la força la té la gent, des de l´orgull del que som, som invatibles”.


La Bodegueta de Sant Andreu | Gastronosfera\nDe Tapas. La Bodegueta de Sant Andreu.\nRambla de Fabra i Puig, 30, Barcelona.\nLa Bodegueta de Sant Andreu: sabor casolà i de barri\nSilvia Alberich 30/11/2021\nLa taverna ofereix una àmplia varietat de croquetes, tapes i racions elaborades amb producte local\nLes contundents i vistoses croquetes i les bombes que apunten a l'aparador de La Bodegueta de Sant Andreu no deixen indiferents a ningú. Els transeünts es paren davant la vitrina per a observar-les. Alguns entren, pregunten i s'emporten a casa una safata amb aquestes elaboracions casolanes, mentre que uns altres prefereixen degustar-les al mateix bar o a la terrassa exterior.\nLa taverna, que va obrir les portes fa dos anys, ofereix croquetes, pinchos de truita i tapes elaborades amb producte de Sant Andreu, el preciós barri on està situada. "És un celler tradicional, sense floritures, amb el 85% de clientela local", explica Josep Lluís Clotet, economista i propietari del local, juntament amb la seva dona, Charo. "No tenim menú, només tapes i platerets que elaborem a mà i amb productes del barri", afegeix.\n16 varietats de croquetes i una bomba de Sant Andreu\nPrecisament, la Charo elabora i dona nom als generosos pinchos de truita del bar. Ofereixen fins a 8 varietats, sent el de ceba caramel·litzada el més demandat. No falten el de Cheddar i bacó, el de rul·lo de cabra, el de xampinyons o el pincho de xoriço gallec i pebrots verds. Fins i tot serveixen un trio de tres tipus de truita, batejat com a tripartit i acompanyat de pa de coca amb tomàquet i oli.\nTornant a les croquetes, l'essència del local, a La Bodegueta de Sant Andreu serveixen diferents varietats, de 40 grams cadascuna. A les clàssiques de pollastre rostit i pernil ibèric se sumen opcions tan sorprenents com les croquetes de xoriço i ou dur, les de gorgonzola i nous i les de foie i ceps. Van començar amb sis croquetes, ara tenen 14 i incorporaran dues més: una de cochinita pibil i una altra brava. Les elaboren de manera casolana i les arrebossen amb panko, per la qual cosa queden molt cruixents. Cada croqueta costa 1,90 euros i una safata de 6 a escollir 8,90. A més, elaboren cinc d'aquestes croquetes en versió vegetariana, sense llet i amb farina de cigrons.\nLa bomba mereix un paràgraf a part. Sorgida del confinament, s'ha convertit en una de les protagonistes de la carta. "Sempre pensem en la bomba de La Barceloneta, perquè Sant Andreu no tenia una pròpia fins ara", destaca Clotet. La d'aquesta taverna és en format XXL (pesa 300 grams) i està farcida de patata, formatge parmesà, carn de porc i vedella i salsa bolonyesa. Una bomba que ve acompanyada de salsa d'ou ferrat i salsa chipotle i, pròximament, tindrà la seva versió vegetariana.\nOpcions per a vegetarians i vegans\nAquestes contundents propostes poden equilibrar-se amb alguna de les seves amanides, com la de burrata amb pesto roso, canonges i ruca, la de tomàquet Raf i lloms de bonítol o la d'aladrocs i piparres. Els pebrots de padró, l'hummus i els xampinyons també aporten un toc saludable a l'apetitosa proposta del local.\nLes taules de formatges i embotits catalans, les braves amb allioli i salsa chipotle i el pollastre Pepe, que són tacos de pits de pollastre macerats amb sake, mirin, soia, gingebre i all durant 2 dies i acompanyats d'una salsa japonesa, també triomfen entre els comensals. El pollastre fins i tot el preparen amb Heura, pensat per a vegans.\nEls vermuts, els guisats i les tapes amb productes del mar, com els bunyols de bacallà i el pop, tampoc falten entre les seves elaboracions, a les quals aviat s'incorporaran el pescaíto i els calamarsons fregits i el caçó en adob. Fora de carta també preparen diàriament 2 o 3 postres casolanes, entre elles, un pastís de llimona, un brownie de xocolata i un cheesecake.\nEstrenen nou local\nUna carta que creix, com també ho fa la taverna, que amplia espai amb un nou local de dues plantes situat just al davant. Es dirà La cuina de La Bodegueta de Sant Andreu i té previst obrir les portes a principis de desembre. "Visc a Sant Andreu, m'encanta el barri i vull continuar creixent aquí", comenta, orgullós, el propietari.


20 festivals de música que no t'has de perdre a Catalunya\n20 festivals de música que no t’has de perdre\nL’estiu és temporada de sortir, desconnectar i passar-s’ho bé amb els amics, la parella o la família. Amb el bon temps ens entra aquell “no sé què” que fa que sortim de casa i busquem plans una i una altra vegada.\nAvui us portem un article sobre els 20 festivals d’estiu que no t’has de perdre. Bona música i bon ambient.\nAmb quin et quedes?\nAmb només set edicions, el Festival ÍTACA s’ha convertit en un referent a les comarques gironines amb accions reivindicatives i concerts en format íntim en els espais més singulars del Baix Empordà o el que l’ha catapultat a l’estrellat: el macroconcert que té lloc la nit de Sant Joan i els dies que l’envolten amb grups de primer nivell nacional.\nÍtaca Cultura / Xènia Gasull\nTé lloc a Banyoles a finals de juny i amb la veu com a fil conductor. Un festival de ciutat que convida el públic a gaudir de propostes artístiques nacionals i internacionals amb la veu com a fil conductor i que, a la vegada, permet descobrir i redescobrir espais emblemàtics com l’Estany, la Muralla, la plaça Major o el Monestir de Sant Esteve.\n(a)phònica Festival de la Veu de Banyoles\nA L’Escala ja fa més de 10 anys que es proposa un festival diferent que mescla la música, el circ, el teatre i fins i tot la gastronomia i l’enoturisme. Els seus escenaris van des de les Ruïnes d’Empúries fins a la Mar d’en Manassa, a tocar del mar. Tot, amb el Mediterrani com a fil conductor.\nPortalblau / Robert Carmona\nSorgit dels mateixos Txarango, a finals de juny a Sant Joan de les Abadesses ja fa uns anys que s’hi celebra el Clownia, un festival que, a través de la cultura, pretén contribuir a la transformació de la societat i actuar críticament amb aquesta, per superar la desigualtat i la dominació. Grups de primer nivell nacional ajuden al fet que això sigui una realitat.\nClownia / Bernat Almirall\n5. SONS DEL MÓN\nRoses, Castelló d’Empúries, Empuriabrava o diferents cellers de la DO Empordà, són les poblacions que acullen els concerts del Festival Sons del Món amb artistes de renom nacional i internacional. Han passat pels seus escenaris artistes de la talla de Texas, Gloria Gaynor o Tom Jones.\nSons del món / Mònica Quintana\n6. FESTIVAL ACÚSTICA\nUna cita obligada a finals d’agost. A Figueres es presumeix de festival i de l’assistència quant a espectadors que ha arribat a les 100.000 persones, només superat pel Primavera Sound i el Sónar. Una forta aposta amb artistes consagrats i emergents que dura quatre dies i, el millor de tot, és GRATUÏT!\nFestival Acústica Figueres\n7. CASTELL DE PERALADA\nEl conjunt medieval del Castell de Peralada és l’escenari del festival que durant els mesos de juliol i agost, planta l’Auditori dins els jardins del Parc Castell. L’espai idoni pels concerts a les nits d’estiu. L’aposta pels espectacles de dansa i òpera amb artistes vocals de gran qualitat el fan una referència que s’ha guanyat merescudament els elogis del públic any rere any des del 1987.\n8. CAP ROIG FESTIVAL\nUn escenari a l’aire lliure per a més de 2.000 persones concentra els millors artistes del món de la música en un paratge natural impressionant davant del mar en un dels jardins botànics més importants de la Mediterrània. Entre Calella de Palafrugell i Mont-ras t’hi esperen cada any una vintena de concerts per a tots els gustos musicals.\n9. PORTA FERRADA\nA Sant Feliu de Guíxols ja fa més de 50 anys que s’hi celebra aquest festival que aplega totes les disciplines artístiques: màgia, ballet, teatre i música de tots els estils que et puguis imaginar. Una trentena d’espectacles en un mes carregat d’activitat.\nFestival Porta Ferrada / Pho2Rent\nEs defineix com a mar, natura, llum i art. A Vilanova i la Geltrú fan una selecció acurada dels artistes que conformen el cartell. A principis de juliol, t’esperen tres dies intensos de música i molta VIDA.\nAmb només 10 edicions, el Festival Cruïlla s’ha convertit en una cita ineludible de la ciutat de Barcelona. Quatre escenaris s’alternen al pas d’artistes nacionals i internacionals de renom i de tots els estils musicals com vol reflectir el seu nom. Cruïlla és el punt on conflueixen tots ells. 4 dies al Parc del Forum.\n12. CANET ROCK\nEl primer dissabte de juliol, a Canet de Mar es vol rememorar el famós festival reivindicatiu dels anys 70 a l’esplanada de Pla d’en Sala. Es va recuperar el 2014 i des de llavors s’ha convertit en una de les primeres cites de l’estiu amb artistes i grups de Catalunya que actuen durant més de 12 hores de música fins a veure sortir el sol.\nCanet Rock / Sergi Ojeda\n13. ARTS D’ESTIU\nARTS d’Estiu ha esdevingut el festival d’estiu de la Costa de Barcelona i ho han fet amb menys de 10 edicions. Des dels seus inicis el festival neix de l’amor a la música i la cultura, amb la voluntat de fer un festival multidisciplinari, amb una programació de qualitat i actuacions per a tots els públics amb entrades a preus populars. Actualment s’organitza entre Pineda de Mar i Santa Susanna.\nArts d'Estiu / Òscar Penelo\n14. SONS SOLERS\nLa Finca Mas Solers de Sant Pere de Ribes acull, a meitats de juliol, aquest Slow Festival en un format de festival que no busca la quantitat sinó la qualitat. Des del 2014, només posen a la venda 1.000 entrades per gaudir d’un entorn natural, productes de km 0 i la proximitat amb els artistes del país que hi actuen.\nSons Solers / Sergi Ojeda\nBioRitme se celebra en un entorn únic, com és el Pantà de Sau (Osona). És un espai per compartir música d’arreu del món, música compromesa, crítica i constructiva d’un món millor. Són 4 dies i 4 nits per descobrir, escoltar, gaudir, compartir i conviure amb un ambient musical únic.\n16. JARDINS DE PEDRALBES\nAmb poques edicions a l’esquena, sempre han apostat per artistes de primer nivell nacional i internacional per gaudir en un espai obert i a l’aire lliure, en contacte amb la naturalesa i la història de la ciutat de Barcelona. És ja, el primer gran festival d’arts de l’estiu a Catalunya.\nCoincidint amb l’European Balloon Festival que té lloc a meitats de juliol a Igualada, aquest festival enceta una setmana de concerts gratuïts en els punts més emblemàtics de la capital de l’Anoia amb artistes de renom.\n18. ACAMPADA JOVE\nÉs un clàssic dels estius a Catalunya. Des de fa uns anys s’ha traslladat a Montblanc per viure 3 dies intensos de música, amistat i convivència. Amb els artistes més consagrats del panorama i els que estan emergent, aquest festival et proposa plantar la tenda de campanya i desconnectar durant uns dies.\nAcampada Jove / Xavier Mercadé\n19. FESTIVAL INTERNACIONAL DE MÚSICA DE CAMBRILS\nEl Parc de Pinaret de Cambrils acull anualment aquest festival que programa artistes de renom d’una gran varietat d’estils musicals. Els avalen més de 40 anys d’experiència que l’han convertit en un festival de referència a les comarques tarragonines.\nFestival Internacional de Música de Cambrils\nÉs el festival de música de referència a les Terres de Ponent. A Tàrrega han agrupat els millors grups del panorama i els combinen amb la millor varietat gastronòmica, actuacions i tallers i espectacles pels més petits de la casa. Un festival per a tots els públics!\nPrevPost anteriorFesta de Sant Cristòfor\nNextEl Modernisme i les flors al Museu de BadalonaNext\nACCEDIR AL CURS\nCurs online iniciació a la fotografia digital\nCurs online iniciació al vídeo digital\nCurs online intermedi de fotografia digital\nDescobreix Catalunya va néixer com un perfil a Instagram i hem anat creixent fins a poder presentar aquesta web on volem donar cabuda a tot allò que tingui a veure amb la fotografia i el nostre país.


Ametller Origen es llança al negoci de productes d'higiene en plena pandèmia - Cluster Food Service\nper\tClúster FoodService\t/ Dijous, 09 abril 2020\t/ Publicat a NOTICIES\nAmetller Origen ha llançat una nova línia de negoci en plena pandèmia del coronavirus i, en part, a causa de les noves necessitats de consum que sorgeixen d’ella. A l’oferta d’alimentació afegeix a partir d’ara una gamma de productes de drogueria, amb més de 60 referències d’higiene personal i de la llar per respondre a una demanda que els seus clients havien fet arribar durant les últimes setmanes.\nL’operació portava a sobre de la taula de Josep Ametller, propietari de la firma, des de feia mesos, però no arribava a materialitzar-se. El decret de l’estat d’alarma va accelerar els seus plans. Des que es va iniciar el confinament la venda en línia es va disparar -com en tot el sector de la distribució de aliments- i nombrosos compradors cridaven al seu servei d’atenció a client, que han hagut d’augmentar, demanant un altre tipus de productes per a centralitzar la seva compra i no haver d’acudir a més d’una o dues botigues. “Aquesta petició ens va acabar de decidir”, explica Ametller.\nEls proveïdors ja estaven identificats i el nou negoci es va poder posar en marxa ràpid. El servei de drogueria només està disponible al canal online i en les vuit botigues físiques que serveixen comandes fets a través de la xarxa. “En funció de l’acceptació, el podríem estendre a més establiments”, explica Josep Ametller.\nEls nous productes segueixen la filosofia de la signatura: prima la producció de proximitat i ecològica. Els clients no trobaran marques convencionals.\nLa pandèmia ha obligat a transformar, a l’almenys de forma conjuntural, la xarxa logística i el model de negoci d’aquesta cadena. El centre logístic del Prat de Llobregat, 2.000 metres quadrats inaugurats fa només uns mesos, ha estat reconvertit. Fins ara estava pensat per donar servei a la restauració i les empreses, però amb el tancament dels locals d’hostaleries això ja no tenia sentit. “La venda en línia s’ha multiplicat per deu, si abans de la pandèmia rebíem quinze encàrrecs a el dia, ara són 150”, afirma Ametller. El centre logístic del Prat s’ha transformat així en una plataforma de lliurament a domicili i part de el personal dedicat a servir a restauradors ha estat recol·locat a aquest servei. L’empresa, que compta amb 104 botigues físiques i va facturar 200 milions d’euros en l’últim exercici -en el 2017 van ser 140 milions d’euros- ha hagut de reforçar la plantilla amb 60 noves incorporacions, que se sumen als seus 1.500 treballadors.\nUna reinvenció provocada per la sacsejada que ha suposat la crisi del coronavirus a tota la societat.\nEuropastry repartirà els seus productes amb bicicletes elèctriques al centre de les principals ciutats del país.


Fargnoli, l'home al darrere de la càmera - Diari de Girona\nFargnoli, l'home al darrere de la càmera\nVa ser el gran cronista gràfic de les comarques gironines en les primeres dècades del segle XX, però quan es compleixen 75 anys de la seva mort encara s'ignoren molts detalls sobre la vida de Valentí Fargnoli; un treball de l'historiador i arxiver Joan Boadas n'aclareix ara alguns dubtes\nalfons petit 22.11.2019 | 21:14\nNo és segur, com s'ha publicat, que captés la seva primera fotografia l'any 1902, al portal de la muralla del Pes de la Palla, amb una càmera fabricada per ell mateix; ni que el 1904 fotografiés el rei Alfons XIII durant la visita que va fer a Girona, i que arran d'això fos distingit com a proveïdor de la Casa Reial, i que en virtut d'aquesta distinció fos convocat al casament del monarca amb Victòria Eugènia, el 1906; ni tampoc que viatgés a l'Argentina el 1907, segons alguns, o el 1910, segons altres. El que sí se sap del cert és que Valentí Fargnoli Iannetta (Barcelona, 1885 - Girona, 1944) va ser el gran cronista gràfic de les comarques gironines en les primeres dècades del segle XX, i que les seves fotografies suposen un testimoni impagable de com era la vida quotidiana, i el paisatge, i els pobles i ciutats, en aquest territori en aquella època.\nValentí Fargnoli, el 1911. TALLER D'HISTÒRIA DE MAÇANET DE LA SELVA\nEn canvi, hi ha considerables dubtes sobre la primera etapa de la seva vida, alguns dels quals ha intentat aclarir l'arxiver municipal i director del Centre de Recerca i Difusió de la Imatge (CRDI) de l'Ajuntament de Girona, Joan Boadas i Rasset, autor dels textos i de la selecció de les fotografies del llibre Girona. Fargnoli, editat per l'Ajuntament en ocasió de les Fires de Sant Narcís d'aquest any. Encara que, com passa amb aquells anys de la vida de Fargnoli, aquestes Fires també hagin passat força entre ombres.\nLluny dels dubtes, se sap amb seguretat, com apunta Boadas, que Valentí Fargnoli va néixer «per accident» a Barcelona el 12 d'abril del 1885, perquè els seus pares, Antonio Fargnoli Brossi i Maria Iannetta Vettraino, emigrants italians que havien vingut a Catalunya a buscar fortuna, volien tenir-lo a Itàlia, a Belmonte Castello, el poble d'on procedien. I al qual van retornar efectivament amb el seu fill primogènit, i on va néixer el segon fill, Benet. Però el 1890 ja tornaven a ser a les comarques gironines, en concret a la Bisbal, on va nèixer Adolf, i encara dos germans més de Valentí Fargnoli naixerien a Figueres. «I el 1898 ja trobem la família instal·lada a Girona, al carrer de les Olles».\nMaria Iannetta Vetranio i Antonio Fargnoli Rossi fotografiats l'any 1938 pel seu fill, Valentí Fargnoli CRDI\nTot seguit, Joan Boadas apunta que hi ha moltes incerteses sobre els primers anys de la vida de Fargnoli, i sobre els seus inicis en l'activitat fotogràfica. Les informacions apuntades en l'inici d'aquest reportatge, per exemple, publicades i acceptades com a certes en segons quins àmbits, són desmuntades en canvi per l'historiador i arxiver, per a qui «caldrà dedicar molts més esforços a esbrinar la vida de Valentí Fargnoli durant aquella primera dècada del segle XX». En aquest sentit, un altre dubte i una altra certesa assenyalats per Boadas: «De moment, ens hem de resignar a no conèixer quina fou, i amb qui, la formació rebuda per Valentí Fargnoli, que li va permetre exercir, ara sí a partir del 1910, com a fotògraf professional, i aparèixer l'any següent com a 'redactor' artístic del suplement literari del diari El Autonomista, tot i que amb molt poca continuïtat».\nValentí Fargnoli es va casar el 2 de maig del 1912 amb Rosa Vilaseca, de Maçanet de la Selva. La parella tindria quatre filles i quatre fills entre 1913 i 1931. «Els dos últims ja varen poder néixer a la nova casa, estrenada el 1928, a partir d'un projecte de Rafael Masó (un dels seus grans valedors), que va suposar el trasllat de la família del carrer de Santa Eugènia al carrer de la Séquia, també a Girona».\nCasament de Valentí Fargnoli i Rosa Vilaseca (1912); la festa es va celebrar al cafè de cal Bisbe, a Maçanet de la Selva. TALLER D'HISTÒRIA DE MAÇANET DE LA SELVA\nAl marge de proporcionar aquesta informació sobre la vida familiar de Valentí Fargnoli, Joan Boadas ha incorporat en el llibre Girona. Fargnoli un apartat anomenat «Àlbum de família» en el qual s'inclouen imatges, en general poc conegudes, d'aquesta vida familiar del fotògraf, algunes de les quals es reprodueixen en aquestes pàgines. S'hi poden veure els pares de Valentí Fargnoli retratats pel seu fill; un jove Fargnoli dibuixant i algunes de les seves obres: la foto oficial del casament celebrat al cafè de cal Bisbe, a la plaça de l'església de Maçanet de la Selva; Valentí Fargnoli i Rosa Vilaseca a la font de la Puda de Banyoles, i una àmplia selecció de fotos des fills de la parella: en retrats individuals, vestits per a la primera comunió, amb el pare o la mare, amb alguns germans més... Però no hi ha cap imatge de tota la família plegada: la que en mostra més membres és una de sis fills de Fargnoli i la seva dona, inclosa, per cert, en aquest reportatge.\nA partir de la segona dècada del segle XX, Valentí Fargnoli va iniciar una intensa activitat com a fotògraf ambulant a les comarques gironines, que va compaginar amb la col·laboració amb diferents publicacions (com ara el llibre La Costa Brava. Àlbum guia, del 1925, editat per l'Ateneu Empordanès de Barcelona; o tres llibres sobre Girona dels anys 1925, 1927 i 1929 obra de Carles Rahola), la participació en concursos i premis, les feines per encàrrec d'institucions i particulars (com ara l'Ajuntament de Girona, l'arquitecte Rafael Masó, la Diputació o les orquestres gironines), i l'elaboració de targetes postals. De fet, «la major part de la seva obra la va difondre a partir de postals fotogràfiques (9x14 cm) -apunta Joan Boadas-, que exposava i venia a l'aparador de diversos comerços, com ara la farmàcia Pérez-Xifra, a Girona, l'hostal de ca l'Orench, a Maçanet de la Selva, o bé a la sastreria de Begur o mitjançant el mateix capellà, al santuari de Rocacorba (Canet d'Adri, Gironès).\nTot plegat va afavorir la seva popularitat i que la seva obra fos molt coneguda i divulgada. A més, ha arribat fins al dia d'avui molt ben conservada, tant per la quantitat d'imatges com per l'estat en què es troben. Joan Boadas assenyala sobre la seva activitat professional que «Fargnoli sempre va ser un fotògraf ambulant. Potser per vocació, però segur que per obligació. Mai no va estar al seu abast l'esforç econòmic que suposava la creació d'un estudi-galeria fotogràfic, i sembla improbable que la naturalesa del seu caràcter l'hagués permés d'exercir d'ajudant subaltern en algun laboratori. Afortunadament, la seva professionalitat i el seu ventall de registres li van permetre donar resposta a multitud d'encàrrecs que van molt més enllà de la fotografia patrimonial i abracen l'àmbit del retrat, individual i col·lectiu, la fotografia publicitària o el reportatge social».\nValentí Fargnoli amb la seva filla Júlia (1913). AJUNTAMENT DE GIRONA/CRDI\nMés enllà de la seva activitat com a fotògraf, Valentí Fargnoli «era un home sec i escanyolit», segons un text que recupera Joan Boadas, que va aparèixer el 1981 al Punt Diari signat per «Palau del Vent», pseudònim que correspondria a Manel Pont i Bosch, periodista i exsacerdot que va morir a Banyoles el 2010. En el mateix escrit s'hi diu sobre el fotògraf que «normalment portava la gorra una mica decantada cap al costat dret. Era de mena xerraire i en la conversa quan se li portava la contrària, fugia de mare espectacularment. Es vanava de la seva procedència italiana i, moltes vegades, discutia la grafia del seu cognom perquè molts l'anomenaven 'Fragnoli' (...). Era un home genuïnament gasiu. Més que estalviador, avar».\nValentí Fargnoli va morir a Girona el 7 d'abril del 1944, cinc dies abans de complir els 59 anys. I ho va fer sense atorgar testament, la qual cosa, segons Joan Boadas, també ha generat especulacions sobre el destí final del seu arxiu fotogràfic. Se sap, apunta l'arxiver, que el mateix Fargnoli va dipositar el 15 d'octubre del 1936, a l'inici de la Guerra Civil, 463 negatius al Servei de Monuments de la Comissaria Delegada de la Generalitat de Catalunya; també hi ha constància, afegeix, que «una petita part dels seus clixés de vidre passà a mans d'un fotògraf de la ciutat, que en continuà la comercialització (no exempta de manipulació per fer-ne desaparèixer la signatura original) i que finalment foren ingressats per la Diputació de Girona». I encara una altra part de 288 negatius i la càmera del fotògraf van ser adquirits el 1980 per Ramon Mascort Amigó a Genoveva Fargnoli, filla del fotògraf: «En resten, això sí, milers de postals fotogràfiques vinculades al conjunt de les comarques de Girona, que reflecteixen més de trenta anys de l'activitat d'un fotògraf excepcional», postil·la Boadas.\nLa Setmana Santa gironina de Fargnoli.


El CEM estrena rocòdrom vertical | Viu Molins de Rei\nEl nou rocòdrom permetrà que Molins de Rei sigui seu de la lliga catalana d’escalada esportiva // CEM\nLa Fira de la Candelera també va servir per fomentar el esports minoritaris de Molins de Rei. El Centre Excursionista de Molins de Rei va estrenar un nou rocòdrom, espai necessari per entrenar la pràctica de l’escalada. Segons el responsable de la secció d’escalada del CEM, Carles Moyés, “fa molt anys que estàvem esperant aquesta instal·lació”. És per això que ara que s’ha fet realitat es mostren “molt contents”.\nEl nou rocòdrom complementa la primera fase inaugurada el novembre del 2010, quan es va instal·lar un bloc d’escalada (bulder) que ha suposat un augment del nombre de practicants de l’escalada a Molins de Rei i la recuperació d’escaladors que fins ara havien d’anar a entrenar al Papiol o Sant Feliu de Llobregat.\nEl nou rocòdrom es troba al costat de la pista antiga del poliesportiu municipal // Laura Fernández\nAmb aquest nou rocòdrom es culmina la segona fase: un rocòdrom d’alçada que permet practicar l’escalada vertical, el que permetrà incorporar a Molins de Rei al circuit de competicions d’escalada esportiva amb cordes, bagues i mosquetons per progressar cap amunt, mentre que amb el bloc que hi havia fins ara només es podia fer horitzontalment.\nLa instal·lació del rocòdrom de 10 metres d’alçada i 5 d’amplada ha estat costejada pels socis del CEM. Ha costat un total de 9.000 euros. Tot i iaixò, la mà d’obra ha tingut un cost zero ja que l’han construït els membres de la secció d’escalada de l’entitat esportiva. El rocòdrom s’ha instal·lat a la pista antiga del poliesportiu municipal encara que és una ubicació que es veurà modificada a mig termini. Segons va explicar l’alcalde i regidor d’Esports, Xavi Paz, en declaracions a Viu Molins de Rei, “el rocòdrom és una instal·lació que, a la llarga, ha de passar la zona esportiva del barri del Canal, que serà el punt de concentració dels esports minoritaris a Molins de Rei”. D’aquesta manera, l’escalada compartiria espai amb esports com l’halterofília, el tenis taula o la gimnàstica en el futur.\nEtiquetes:Carles Moyés CEM CEM Molins de Rei Centre Excursionista de Molins de Rei Escalada Poliesportiu municipal rocòdrom Xavi Paz


Llunàtics climbers: Plaques del Monyes o al loro equipadors\ndissabte, de maig 25\nPlaques del Monyes o al loro equipadors\nL'última escalada ja fa temps va ser a aquest desconegut sector de la cara nord.\nUna primera visita únicament per situar el sector i trobar el camí (que en la primera part està envaït per la vegetació i cal agafar-lo per l'esquerra, on es veu vegetació baixa). I deixo algunes fites i intento marcar el camí, de pas.\nJa en la segona visita i havent enganyat al Perillós per anar-hi, ens posem a escalar. Primer les dos de més a la dreta, que estan prou bé tot i tenir puntualment roca trencada. Bonica llastra a peu de via caiguda no fa pas gaire.\nLes vies 4, 7, 8 i 9 tenen equipament obsolet i s'han de reequipar. Es veuen wapes.\nLa 5 (Pixaprim) wapa i llarga tot i que al principi vam haver de fer jardineria i el fet d'estar oberta per baix la fa cabrona en algun pas.\nEn fi, un sector oblidat (merescudament tal i com està actualment) però que disposa d'un potencial molt gran en vies de setè en plaques wapes. Suposo que el no poder accedir a dalt a peu per despenjar-se i el kurru que s'ha de fer... en fi, potser en uns anys estigui farcit de vies, o no...\nTe llum fins les 13h a l'hivern, que no està malament!\nPublicat per Vikingo el Tuerto a 19:17\ndiscordia ha dit...\nSempre que pugem a escalar em fixo en aquesta tapia, sense haver equipat mai res, es pot anar allà i foradar sense més?


Consells de Ibiza Hotel - Solo Ibiza\nHotels Ibiza. Consells per triar hotel.\nViure a Eivissa és un luxe. Si t’agrada amics a Facebook a la gent de la península amb intencions de venir a l’illa, el primer que cal preguntar-se és l’acollida. És curiós, perquè no cal queda en els hotels, per la qual cosa en principi poc sap d’aquests allotjaments. I dic en principi, perquè aquí és rar no tenir cap amistat que sí per fer-ho. Com a casa meva llits són ocupats, només puc posar pla B. punt que són els més adequats per al tipus de vacances que volen gaudir del tipus d’allotjament, vostè ha de triar i per descomptat, va comentar a l’illa aquest hotel o aquesta altra.\nManeres de viure l’illa.\nLa primera cosa que ensenyar-los, és que hi ha una Eivissa per a cada visitant. Té nens? Vas a venir a descansar o a viure la nit? En aquell moment només per la nit tu?. Per a aquells que vénen a gaudir fins la matinada i veure l’Alba (dic de veure perquè a Eivissa NO AFTERHOURS ALLÀ per la Llei), la meva primera recomanació és la platja d’ Bossa. “Vostè tindrà la platja durant el dia i festa de sis a sis.” Des d’aquí pot prendre autobusos que marquen el camí dels grans clubs. No puc anar amb els nens? La discoteca no, la platja del curs. Però si el seu allotjament agafa a prop una gran discoteca, però molt thats insonoritzades, ruckus fora pot causar molèsties.\nTambé es pot trobar bastant març al port d’Eivissa i des d’aquí anar a altres llocs on la nit madruga. En la Talamanca zona, d’altra banda del port, hem trobat la zona vip més, Pacha i el casino de Ibiza. Dos llocs d’interès i val la pena visitar (llevat que la discoteca) abans d’abandonar l’illa.\nAlguns em fan referència a Sant Antoni i el seu famós oest. Sant Antoni és una zona de “consolidant”. Però el centre, a la nit, és un veritable formiguer salvatge. I mentre la majoria dels avenços durant la nit, més aldarulls. Però aquí és una qüestió de gust.\nMitjançant l’eliminació d’aquests dos llocs, Ibiza passa a ser un lloc de descans i relaxació, apte per a butxaques diferents. Així caldrà decantar és els llocs plens de serveis i comoditats, com és el cas de Santa Eulària. Si t’agrada més natura i els paisatges més naturals, recomano la zona de Sant Joan. Entre els dos hi ha un gran nombre de cases rurals, amb un alt poder adquisitiu regla general, però realment impressionant. Tot el tram costaner de Sant Josep representa l’esperit més hippie. No ser hippie equivocat, va dir, no és barat. Però és segur que menys que els extrems del municipi, amb les àrees nocturna més a la festa tot, la resta té un encant espiritual.\nHauria lloguem un cotxe? Hotels Ibiza\nUna part molt important de la seva elecció ha de dependre de la seva capacitat de moviment és. Estem ja han comentat en aquest blog que els autobusos no són una opció. Si us allotgeu en les poblacions de Santa Eulária o Sant Antoni, pot perdre més diners i temps que gaudir practicant turisme d’Eivissa. Si no va a llogar un vehicle, triar sempre una zona Central. Eivissa és una bona opció, com les localitats esmentades.\nSi no té cotxe, demanar a l’hotel proporcionar-li una transferència, o provar el nostre col·laborador a trasllat a Ibiza. Algunes habitacions poden ser milles de la parada d’autobús més propera. Encara que sempre podeu trucar un taxi, que pot ser qualsevol cosa menys econòmic.\nHotels Ibiza. Vigili amb ofertes.\nVostè pot trobar molt Preus Barats en alguns Hotels Eivissa també ha patit una crisi, tot i que és molt particular. La cadena GPS ha adquirit molts allotjament després entrar en fallida. Hem rebut notícies d’hotels per 12 euros la nit. També en que ells han hagut de compartir habitació amb altres inquilins amb més de dues potes. I és que a aquells preus, no pagar l’aigua, electricitat i servei de neteja. I com no es pot obrir sense aigua i llum, alguna cosa ha de ser envaïda.\nEls apartaments poden ser una bona elecció sempre que ve en grup o si una família nombrosa. Hi ha diversos allotjaments Quins beneficis d’un apartament han sumat els serveis de la ciutat d’Eivissa Hotels no és només un exemple, però si podem aconseguir fora de la capital veurem alguns exemples molt notables.


Hotel Orlovi Novi Sad Sèrbia - Ofertes d'hotels amb els MILLORS DESCOMPTES EN LÍNIA\nVojvođanskih Brigada 37, Kovilj, Novi Sad Centre, Novi Sad, Sèrbia, 21243 - Veure al mapa\nMés informació sobre Hotel Orlovi\nAl visitar Novi Sad, vosté es sentirà com a casa a Hotel Orlovi, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Hotel Orlovi asseguren una estada plaentera als seus clients. Per anomenar algunes de les comoditats de l'hotel, hi ha recepció 24 hores, servei d'habitacions, instal·lacions per a reunions i banquets , restaurant, servei de bugaderia.\nA més, totes les habitacions ofereixen una gran varietat de comoditats com ara calefacció, servei de despertador, escriptori, aparell de televisió, TV satèl•lit/cable per satisfer els clients més exigents. Les instal.lacions d'oci de l'hotel, que inclouen pesca, massatge, ping pong estan dissenyades per escapar i relaxar-se. Hotel Orlovi és la vostra destinació si buscau allotjament de qualitat a Novi Sad.


Polítics i policies omplen la llista de testimonis en el judici al procés | Catalunya | EL PAÍS Catalunya\nLa Fiscalia i les defenses coincideixen a portar davant del tribunal el coordinador de l'1-O i la testimoni clau de les protestes del 20-S\nBarcelona 2 FEB 2019 - 13:20\tCET\nL'expresident del Govern Mariano Rajoy és un dels més de 500 testimonis citats en el judici del procés. álvaro garcía\nEls 500 testimonis acceptats pel Tribunal Suprem per declarar en el judici contra els líders independentistes hauran d'aportar llum sobre el que va passar a Catalunya durant el procés. Encara que amb finalitats oposades, acusacions i defenses coincideixen en algunes peticions; per exemple, el coronel de la Guàrdia Civil Diego Pérez dels Cobos —que va coordinar el polèmic dispositiu per frenar la consulta il·legal de l'1-O— o la secretària judicial Montserrat del Toro, testimoni clau dels fets del 20 de setembre del 2017 enfront del Departament d'Economia.\nEl cap del dispositiu d’Interior diu que els Mossos tenien com a prioritat “facilitar” el referèndum\nA la llista de declarants del judici, que comença el proper 12 de febrer, són majoria els agents dels tres cossos policials (Mossos, Guàrdia Civil i Policia). El rerefons polític del judici és evident i per això abunden, també, dirigents i exdirigentes de tot l'espectre ideològic. L'expresident del Govern Mariano Rajoy i l'exvicepresidenta Soraya Sáenz de Santamaría; el lehendakari, Íñigo Urkullu; l'expresident de la Generalitat Artur Mas o l'alcaldessa de Barcelona, Ada Colau, compareixeran davant de la Sala Segona del Suprem. Les explicacions de tots ells seran una part nuclear en la disputa dialèctica del judici.\nEl context polític. Junt amb els responsables polítics d'aquella etapa a Madrid i Barcelona compareixerà el president del Parlament, Roger Torrent, a petició de Vox. El partit ultra ha aconseguit que se citi el que va ser mà dreta d'Oriol Junqueras, Josep María Jové, i exconsellers que es van baixar del carro en no assumir el referèndum unilateral, com Meritxell Ruiz, Jordi Baiget o Jordi Jané, aquest últim titular d'Interior. Els acusats lligats al PDeCAT i Esquerra han citat alguns dels seus: Marta Pascal (senadora), Neus Lloveras (expresidenta de l'Associació de Municipis per la Independència), Xavier Trias (exalcalde de Barcelona) o Gabriel Rufián (diputat). Carme Forcadell portarà els seus antecessors des del 2003 (Ernest Benach i Núria de Gispert) perquè expliquin “les funcions de la presidència”. Sobre els fets del 6 i el 7 de setembre —quan es va votar la llei del referèndum en una sessió tormentosa—, declararan membres de la taula com José María Mirall (Ciutadans) o David Pérez (PSC), a més del secretari i el lletrat major de la Cambra catalana, que es van oposar a aquests tràmits.\nEl Suprem escoltarà exdirigentes i polítics en actiu de totes les ideologies\nLa protesta del 20-S. El 20 de setembre del 2017 és una cita clau: la Fiscalia situa en aquesta data l'inici de la violència del procés, quan fins a 40.000 persones es van concentrar davant de la seu del Departament d'Economia pels escorcolls ordenats per un jutge. Part del relat acusatori es basa en els problemes causats a la comitiva judicial. A més de la secretària, declararan guàrdies civils per ratificar els danys als vehicles policials; a un d'aquest es van pujar Jordi Sànchez (ANC) i Jordi Cuixart (Òmnium) per desconvocar la manifestació, en una de les imatges més icòniques del procés. Les defenses han demanat que declarin, entre altres, el cantautor Lluís Llach, membres d'ERC i treballadors d'Economia, o membres de la CUP com David Fernàndez o Mireia Boya. També ho faran els líders de CC OO i UGT a Catalunya, Javier Pacheco i Camil Ros, per convocar la ciutadania a acudir davant d'Economia.\nVotants i policies donaran versions oposades de la violència l'1-O\nDispositiu i violència l'1-O. La Fiscalia creu els Mossos es van posar del costat del Govern català i amb la seva “passivitat” van permetre la consulta il·legal. A més del “coordinador”, hi assistiran els màxims responsables dels tres cossos a Catalunya: Sebastián Trapote (Policia), Ángel Gozalo (Guàrdia Civil) i Josep Lluís Trapero (Mossos), aquest últim acusat igualment de rebel·lió a l'Audiència Nacional. Altres comissaris dels Mossos (Manel Castellví, Emili Quevedo o Ferran López, que va assumir el comandament després de l'aplicació de l'article 155 de la Constitució el 21 d'octubre del 2017) hauran d'aclarir com es va coordinar l'operatiu. Sobre l'ocorregut aquella jornada, desfilaran a petició de la Fiscalia desenes de policies ferits pels votants durant la consulta. Per a les defenses, en canvi, els ferits van ser els ciutadans i parlaran d'això nombrosos testimonis que estaven als col·legis electorals; també el director del Servei Català de Salut, David Elvira, perquè “ratifiqui els informes” sobre els lesionats l'1-O. El Suprem ha acceptat que compareguin diputats canadencs (Manon Massé) i alemanys (Félix von Gründbergm) que van assistir com a observadors.\nLa llista la completen nombrosos càrrecs de la Generalitat i caps i empleats d'empreses per pagar i cobrar, segons el cas, serveis lligats al referèndum. Ells, de perfil menys públic, tindran alguna cosa a dir sobre el delicte de malversació.


Riberaonline Ribera d'Ebre: PSC de Móra d'Ebre: SENSE PROJECTE, SENSE FUTUR (PERÒ AMB MOLT DE CLIENTELISME) NI SÒL INDUSTRIAL, NI HELIPORT\nPSC de Móra d'Ebre: SENSE PROJECTE, SENSE FUTUR (PERÒ AMB MOLT DE CLIENTELISME) NI SÒL INDUSTRIAL, NI HELIPORT\nHem manifestat reiteradament que l'actual equip de govern a l'ajuntament de Móra no té projecte de futur. Creiem que amb gairebé 7.000.000€ de pressupost anual (quasi 20.000€ cada dia) es podien fer moltes més coses de les que es fan, sobretot amb visió de futur.\nHo hem intentat anar explicant aquests darrers temps -segur que no prou- però, creiem, que ha arribat el moment de dir-ho amb la boca ben plena. Algú es preguntarà per què. El cas que us explicarem és autènticament indignant, una mostra més de la incapacitat i de la irresponsabilitat de qui no en sap, de qui només pensa en com afavorir els seus i assegurar-se el vot (parlant amb la gent, és curiós com te n'adones de la diversitat que pot acollir un partit com CiU. Ufff!).\nL'anterior equip de govern (PSC-ERC) vam posar les bases d'un projecte de dinamització econòmica de futur amb la creació de sòl industrial (la matèria primera per a la implantació d'indústries al nostre municipi). Van ser moltes les visites a l'INCASOL per a aconseguir l'adquisició dels terrenys annexes a l'actual polígon industrial de la Verdeguera (al costat del tanatori, fins al camí del Mig). Finalment, l'INCASOL va adquirir les més de 10 hectàrees per a ampliar el polígon i ubicar-hi l'heliport (actualment al parc de bombers, pendent de regularització). Fins i tot es va projectar una primera fase d'ampliació amb diverses empreses morenques interessades.\nMés de 3 anys després, ningú n'ha sentit parlar, fins fa poc. Resulta que l'INCASOL HA ARRENDAT aquests terrenys de futur creixement industrial de Móra a un empresari agrícola durant 10 anys prorrogables en 10 anys més. Les conseqüències d'aquesta decisió són gravíssimes, i L'AJUNTAMENT N'ÉS RESPONSABLE PER LA SEVA INACTIVITAT I INCAPACITAT:\n1. Móra es queda sense sòl industrial durant 20 anys. Si una empresa vol instal·lar-se a Móra serà impossible en no disposar del sòl necessari.\n2. L'heliport del parc de bombers es queda sense una ubicació definitiva que pot fer perillar la seva continuïtat.\nSón dos conseqüències que hipotequen el futur de Móra, com tantes altres (adquisició de l'illa de Saurí per 300.000€ a pagar en 16 anys, enllumenat públic a 12 anys, llei de barris aturada per l'aventura nefasta del barranc (no el fossar) de les Moreres, la seu del departament d'Agricultura, l'ampliació dels patis de l'institut, l'adquisició del cuartel de la Guardia Civil, la Tomaquera al costat de la plaça de toros, el POUM, l'Agenda 21...).


Prop de 250 persones es manifesten a Vielha per reclamar mesures per l'hostaleria\nAmb cartells amb frases com 'es traspassa per abandonament de l'administració'\nProp de 250 persones es manifesten a Vielha per reclamar mesures per l'hostaleria. / ACN\nVielha e MijaranUnes 250 persones s'han manifestat aquest dilluns a la tarda a Vielha per reclamar mesures pel sector de la restauració i l'hoteleria adaptades a la singularitat de cada territori. Sota el lema 'Ens estan arruïnant', els manifestants s'han fet sentir a la rotonda que uneix l'N-230 i la C-28, punt on han tallat el trànsit durant més de dues hores. A la protesta hi havia empresaris de la Val, però també molta gent jove que treballa al sector durant la temporada d'hivern i veu com aquest any la seva continuïtat laboral perilla. Tots, amb estris de treball com paelles, cassoles o tapadores s'han fet sentir. Molts portaven cartells on s'hi podia llegir: 'Es traspassa, per decisió política no sanitària' o 'És traspassa, per abandonament de l'administració'.\nEls manifestants, igual que els polítics de la Val ja van reclamar dies enrere, volen recuperar la mobilitat amb França i per això demanen a l'administració un "tracte de favor" igual que ha fet amb l'equiparació d'Andorra amb la comarca de l'Alt Urgell. La convocatòria l'ha fet la plataforma SOS Val d'Aran.\nPel que fa als horaris establerts d'obertura volen que s'adeqüin a les necessitats de cada territori. Xacobe Bartolomé, president del Gremi d'Hostaleria de la Val d'Aran, ha explicat que la Val d'Aran el turisme és d'esquí i acaben la jornada tard, de manera que arriben a dinar a l'hora que els obliguen a tancar els establiments. Amb aquestes mesures molts establiments aranesos ja no han obert i els que ho han fet tancaran aviat en comprovar que els clients que reben són molt pocs.\nL'alcalde de Vielha e Mijaran, Juan Antonio Serrano, ha publicat a les xarxes socials que "està fart, molt trist i molt preocupat" pel "maltractament, menyspreu i discriminació" de la Generalitat cap a la Val d'Aran i la seva hostaleria. Un contundent Serrano ha afirmat que el Govern "soluciona l'economia d'Andorra i menysprea la catalana i la de la Val d'Aran".\nCovid-19 restriccions Val d'Aran hostaleria restauració manifestacio


III. SUBVENCIONS PER A LA CONTRACTACIÓ DE JOVES DOCTOR(E)S PER AL DESENVOLUPAMENT D'UN PROJECTE DE TRANSFERÈNCIA TECNOLÒGICA EN EMPRESES VALENCIANES (CPTTGENT) - 2019\nTermini presentació sol·licituds del 15-01-19 al 15-02-19\nd) Declaracions responsables de la persona candidata i l'investigador principal del projecte de no tindre cap participació en el capital social de l'empresa ni vinculació laboral prèvia.\ne) Memòria descriptiva del projecte de transferència tecnològica que es pretén realitzar durant el gaudi de la subvenció, amb indicació de les activitats a desenvolupar per la persona contractada.\nEn cas que el projecte tinga vinculació amb l'Estratègia d'especialització intel·ligent per a la investigació i la innovació en la Comunitat Valenciana (RIS3-CV), s'haurà d'indicar en quin dels eixos prioritaris de desenvolupament s'enquadra i sobre quin objectiu o objectius específics impactarà l'acompliment del projecte (pàgines 43 a 54 del document aprovat per la Comissió Delegada del Consell per a la Ciència, la Tecnologia i la Innovació el 27 de desembre de 2016).\nf) Certificat del centre d'investigació o universitat acreditant la vigència d'un conveni o contracte entre aquesta entitat i una empresa de la Comunitat Valenciana per a l'execució d'un projecte de transferència tecnològica dirigit per la persona investigadora principal sol·licitant, indicant la data d'inici i fi de la vigència i, si escau, els percentatges de cofinançament del contracte de l'empresa i/o el centre d'investigació o universitat.\ng) Si escau, la documentació que acredite que l'empresa és una spin off o una jove empresa innovadora, d'acord amb la definició de l'article 3 de les bases reguladores.\nh) Informe de vida laboral de la persona a contractar expedit per la Seguretat Social espanyola amb posterioritat a la data d'inici del termini de presentació de sol·licituds.\nRESOLUCIÓ per la qual es fa pública la relació provisional de les persones sol·licitants seleccionades en les subvencions contemplades en l'Annex III de la Resolució de 12 de desembre de 2018 (publicada en la web el 17-10-19)